תקנות היבוא והיצוא (הפחתה של סכומי עיצום כספי)

{{ח:התחלה}}
{{ח:כותרת|תקנות היבוא והיצוא (הפחתה של סכומי עיצום כספי), התשע״ח–2018}}

{{ח:פתיח-התחלה}}
{{ח:תיבה|ק״ת תשע״ח, 1871|תקנות היבוא והיצוא (הפחתה של סכומי עיצום כספי)|https://olaw.org.il/takanot/takanot-7991.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|פקודת היבוא והיצוא#סעיף 14ו|סעיף 14ו(ב)}} {{ח:חיצוני|פקודת היבוא והיצוא|לפקודת היבוא והיצוא [נוסח חדש], התשל״ט–1979}} (להלן – הפקודה), בהסכמת שרת המשפטים ובאישור ועדת הכלכלה של הכנסת, אני מתקין תקנות אלה:
{{ח:סוגר}}
{{ח:מפריד}}

{{ח:סעיף|1|הגדרות}}
{{ח:ת}} בתקנות אלה –
{{ח:ת|סוג=הגדרה}} ”אישור“ – כל אחד מאלה:
{{ח:תתת|(1)}} אם המפר חייב, לפי דין, במינוי רואה חשבון מבקר, אישור שנתן רואה חשבון המבקר שמונה כאמור, המבקר את הדוחות הכספיים השנתיים;
{{ח:תתת|(2)}} לעניין אגודה שיתופית, אישור לפי פסקה (1) או אישור של מי שביקר את חשבונותיה לפי {{ח:חיצוני|פקודת האגודות השיתופיות|פקודת האגודות השיתופיות}};
{{ח:תתת|(3)}} לעניין מי שאינו כאמור בפסקאות (1) או (2) – אישור שנתן רואה חשבון או אישור שנתן יועץ מס מייצג כי נתון פלוני תואם לאמור במסמך שהוגש במסגרת פעולת הייצוג של יועץ המס;
{{ח:ת|סוג=הגדרה}} ”חוק החברות“ – {{ח:חיצוני|חוק החברות|חוק החברות, התשנ״ט–1999}};
{{ח:ת|סוג=הגדרה}} ”חוק מס ערך מוסף“ – {{ח:חיצוני|חוק מס ערך מוסף|חוק מס ערך מוסף, התשל״ו–1975}};
{{ח:ת|סוג=הגדרה}} ”יועץ מס מייצג“ – כהגדרתו {{ח:חיצוני|חוק הסדרת העיסוק בייצוג על ידי יועצי מס|בחוק הסדרת העיסוק בייצוג על ידי יועצי מס, התשס״ה–2005}};
{{ח:ת|סוג=הגדרה}} ”מחזור עסקאות“ – מחזור עסקאות של עוסק כהגדרתו {{ח:חיצוני|חוק מס ערך מוסף|בחוק מס ערך מוסף}};
{{ח:ת|סוג=הגדרה}} ”הממונה“ – הממונה על התקינה;
{{ח:ת|סוג=הגדרה}} ”מפר“ – כמשמעותו {{ח:חיצוני|פקודת היבוא והיצוא#סעיף 14א|בסעיף 14א לפקודה}};
{{ח:ת|סוג=הגדרה}} ”עוסק“ – יבואן ומעבדת בדיקה;
{{ח:ת|סוג=הגדרה}} ”רואה חשבון מבקר“ – כמשמעותו {{ח:חיצוני|חוק החברות#חלק 4 פרק 5|בפרק חמישי {{ח:הערה|לחלק רביעי}} לחוק החברות}}.

{{ח:סעיף|2|הפחתת סכומי העיצום הכספי}}
{{ח:תת|(א)}} הממונה על התקינה רשאי להפחית למפר את סכום העיצום הכספי, בשיעורים שלהלן, אם התקיימה אחת או יותר מנסיבות אלה:
{{ח:תתת|(1)}} המפר לא הפר כל הוראה מהוראות {{ח:חיצוני|פקודת היבוא והיצוא|הפקודה}} או לפיה בשלוש השנים שקדמו להפרה (להלן – הפרה ראשונה) – 20 אחוזים; לא הפר את אותה הוראה בשלוש שנים שקדמו להפרה – 10 אחוזים;
{{ח:תתת|(2)}} המפר הפסיק את ההפרה מיוזמתו ודיווח עליה לממונה – 30 אחוזים;
{{ח:תתת|(3)}} המפר נקט פעולות למניעת הישנות ההפרה ולהקטנת הנזק, להנחת דעתו של הממונה על התקינה – 20 אחוזים.

{{ח:סעיף|3|הפחתה בשל נסיבות אישיות}}
{{ח:ת}} ראה הממונה לגבי מפר שהוא יחיד, שההפרה נגרמה בשל נסיבות אישיות המצדיקות הפחתה של העיצום הכספי או שהתקיימו נסיבות אישיות קשות המצדיקות שלא למצות את הדין עם המפר, רשאי הוא להפחית למפר את סכום העיצום הכספי בשיעור של 35 אחוזים.

{{ח:סעיף|4|הפחתה בשל כמה נסיבות}}
{{ח:ת}} התקיימו לגבי מפר כמה נסיבות כאמור {{ח:פנימי|סעיף 2|בתקנות 2}} {{ח:פנימי|סעיף 3|ו־3}}, רשאי הממונה על התקינה להפחית למפר מסכום העיצום הכספי את השיעורים המנויים לצד אותן נסיבות במצטבר, ובלבד ששיעור ההפחתה המצטבר לא יעלה על 90 אחוזים מסכום העיצום הכספי הקבוע בשל אותה הפרה אם היתה זו הפרה ראשונה, ועל 85 אחוזים ממנו, אם היתה זו הפרה שאיננה הפרה ראשונה.

{{ח:סעיף|5|הפחתה בשל התחשבות במחזור עסקאות}}
{{ח:תת|(א)}} מצא הממונה על התקינה שסכום העיצום הכספי עולה על 5 אחוזים ממחזור העסקאות של המפר, רשאי הוא להפחית את הסכום ל־5 אחוזים ממחזור העסקאות שלו.
{{ח:תת|(ב)}} תקנת משנה (א) תחול בין אם הופחת סכום העיצום הכספי לפי {{ח:פנימי|סעיף 2|תקנות 2}} {{ח:פנימי|סעיף 3|ו־3}} ובין אם לאו.
{{ח:תת|(ג)}} מפר המבקש הפחתה של סכום העיצום הכספי לפי תקנה זו, יגיש לממונה אישור, לעניין גובה מחזור העסקאות שלו, בתוך 30 ימים ממועד מסירת ההודעה על הכוונה להטיל עליו עיצום כספי.

{{ח:סעיף|6|תחילה}}
{{ח:ת}} תחילתן של תקנות אלה ביום א׳ בסיוון התשע״ח (15 במאי 2018).

{{ח:חתימות|ז׳ באייר התשע״ח (25 באפריל 2018)}}
* '''אלי כהן'''
שר הכלכלה והתעשייה
{{ח:סוגר}}
{{ח:סוף}}
[[קטגוריה:בוט חוקים]]